
Pirkimo sąlygų 2 priedas „Techninė specifikacija“


CENTRINĖS VIEŠŲJŲ PIRKIMŲ INFORMACINĖS SISTEMOS POSISTEMIŲ PRIEŽIŪROS IR VYSTYMO PASLAUGŲ TECHNINĖ SPECIFIKACIJA

I. PERKANČIOJI ORGANIZACIJA IR PERKAMOS PASLAUGOS

1. [bookmark: __RefHeading__35_1503128631][bookmark: __RefHeading__41_1503128631][bookmark: __RefHeading__43_1503128631][bookmark: __RefHeading__45_1503128631][bookmark: __RefHeading__47_1503128631][bookmark: __RefHeading__49_1503128631][bookmark: __RefHeading__51_1503128631][bookmark: __RefHeading__53_1503128631]Viešųjų pirkimų tarnyba (toliau – Pirkėjas) – viešųjų pirkimų politiką įgyvendinanti ir prižiūrinti kaip laikomasi Viešųjų pirkimų įstatymo ir su jo įgyvendinimu susijusių teisės aktų, valstybės biudžetinė įstaiga. Tarnyba numato įsigyti Centrinės viešųjų pirkimų informacinės sistemos (toliau – CVP IS) posistemių Viešųjų pirkimų monitoringo informacinės sistemos (toliau – VPM IS) ir Centrinio viešųjų pirkimų portalo (toliau – CVPP) posistemių priežiūros (toliau – Priežiūros paslaugos) ir vystymo paslaugas (toliau – Vystymo paslaugos), toliau Priežiūros ir Vystymo paslaugos kartu vadinamos Paslaugomis, sudarydama šių Paslaugų įsigijimo sutartį.
2. Detalūs reikalavimai Paslaugoms yra pateikti žemiau esančiuose šio dokumento skyriuose.
3. Su perkamomis Paslaugomis susiję teisės aktai:
3.1. 2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų, kuria panaikinama Direktyva 2004/18/EB; 
3.2. 2014 m. vasario 26 d. Europos Parlamento ir Tarybos direktyva 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų, kuria panaikinama Direktyva 2004/17/EB;
3.3. 2009 m. liepos 13 d. Europos Parlamento ir Tarybos direktyva 2009/81/EB dėl darbų, prekių ir paslaugų pirkimo tam tikrų sutarčių, kurias sudaro perkančiosios organizacijos ar subjektai gynybos ir saugumo srityse, sudarymo tvarkos derinimo ir iš dalies keičianti direktyvas 2004/17/EB ir 2004/18/EB;
3.4. 2014 m. vasario 26 d. Europos Parlamento ir Tarybos direktyva 2014/23/ES dėl koncesijos sutarčių suteikimo;
3.5. 2014 m. balandžio 16 d. Europos Parlamento ir Tarybos direktyva 2014/55/ES dėl elektroninių sąskaitų faktūrų naudojimo viešuosiuose pirkimuose;
3.6. Lietuvos Respublikos viešųjų pirkimų įstatymas (toliau – VPĮ);
3.7. Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas (toliau – KSPĮ);
3.8. Lietuvos Respublikos viešųjų pirkimų, atliekamų gynybos ir saugumo srityje įstatymas (toliau – GĮ);
3.9. Lietuvos Respublikos koncesijų įstatymas (toliau – KĮ);
3.10. Lietuvos Respublikos energijos išteklių rinkos įstatymas;
3.11. Lietuvos Respublikos alternatyviųjų degalų įstatymas;
3.12. Bendrųjų elektroninės informacijos saugos reikalavimų aprašas, patvirtintas Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
3.13. Lietuvos Respublikos asmens duomenų teisinės apsaugos įstatymas;
3.14. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
3.15. Lietuvos Respublikos kibernetinio saugumo įstatymas.
4. Tiekėjas privalo vadovautis ne tik šioje techninėje specifikacijoje išvardintais teisės aktais, bet ir kitais su Paslaugų teikimu susijusiais teisės aktais.
5. Teikiant Paslaugas vartojamos sąvokos bus suprantamos taip:
5.1. Darbo valandos – Tarnybos darbo valandos Lietuvos Respublikoje darbo dienomis pirmadieniais – ketvirtadieniais nuo 8:00 iki 17:00 val., penktadieniais 8:00 iki 15:45 (UTC +02:00).
5.2. Paslaugų naudotojai – Tarnybos informacinių sistemų programinės įrangos (toliau – PĮ) naudotojai ir administratoriai.
5.3. Pirkėjas – Viešųjų pirkimų tarnyba.
5.4. Tiekėjas – organizacija, su kuria Pirkėjas sudaro sutartį dėl Paslaugų teikimo.
5.5. Klaida ir /ar Defektas –CVP IS posistemės (VPM IS, CVPP) ar jos integracijų neveikimas ar sutrikimas. Klaida (defektu) taip pat laikomas CVP IS posistemių veikimas ne taip, kaip reikalaujama sistemos dokumentacijoje. Greitaveikos sulėtėjimas (dėl po pakeitimo/ defekto ištaisymo įdiegimo) taip pat laikomas sistemos klaida (defektu), išskyrus priežastis, nepriklausančias nuo Tiekėjo,– pvz., greitaveikos sulėtėjimas dėl tinklo infrastruktūros, dėl techninės įrangos ir pan.;
5.6. Kritinė klaida –nustatyta CVP IS posistemių klaida (apie kurią CVP IS posistemių administratoriai (Pirkėjo darbuotojai) nurodo registruodami kritines klaidas IT pagalbos portale), dėl kurios daugiau nei 10 CVP IS posistemių naudotojų (asmenys, kurie vadovaujantis VPĮ ir/ ar GĮ ar kitais įstatymais, ar Lietuvos Respublikos Vyriausybės nutarimais, turi teisę naudotis CVP IS ištekliais šiuose teisės aktuose numatytoms funkcijoms atlikti) negali vykdyti būtinų funkcijų, įskaitant, bet neapsiribojant:
- negalima prisijungti prie CVP IS posistemių;
- CVP IS posistemės veikia nestabiliai (neįvykdomi atliekami veiksmai, rodomi sisteminiai klaidų pranešimai, neišsaugomi įrašai ar rinkmenos);
- negalima naudotis VPM IS posistemės pagrindinėmis funkcijomis (naujų formų registravimas, saugojimas, paskelbimas, dokumento kortelės ar prisegtos rinkmenos atidarymas);
- negalima naudotis CVPP posistemės pagrindinėmis funkcijomis (nepaskelbiama ir/ar neatnaujinama ir/ar neprieinama posistemės informacija naudotojams, neveikia paieška).
5.7. Nekritinė klaida – nustatyta klaida, kuri apsunkina būtinų funkcijų vykdymą, tačiau yra alternatyvus funkcijų vykdymo sprendimas, arba kai nustatyta klaida neturi įtakos sistemos funkcionalumui (pateikiami netikslūs sistemos ekraniniai pranešimai, neatsinaujina CVP IS naudotojo kortelės informacija bei kiti apsunkinimai, nedarantys pastebimos neigiamos įtakos Paslaugų naudotojų darbui).
6. Tiekėjas privalo turėti veikiantį IT pagalbos portalą (angl. Service Desk), kuris būtų prieinamas Pirkėjui.



II. ESAMA SITUACIJA

7. CVP IS panaudota programinė įranga:
7.1. VPM IS platforma: Microsoft IIS, Microsoft ASP Classic, Microsoft SQL Server 2005 (integracijos sukurtos panaudojant Microsoft BizTalk Server 2006);
7.2. CVPP platforma: Microsoft IIS, Joomla CMS, My SQL, (integracijos sukurtos panaudojant Microsoft BizTalk Server 2006);
7.3. Integracijos platforma: Microsoft BizTalk Server 2006;
7.4. CTM – Viešųjų pirkimų procedūrų vykdymo posistemė;
7.5. VPRV IS – Viešųjų pirkimų rizikos valdymo informacinė sistema;
7.6. DVS – Dokumentų valdymo sistema - “Dokumentų valdymo bendroji informacinė sistema (DBSIS)”.
7.7. E.Sąskaita/ SABIS (Sąskaitų administravimo bendroji informacinė sistema).
7.8. Atvirų duomenų portalas (Atviriduomenys.vpt.lt).

[image: ]8. CVP IS loginė schema:

Pastaba: punktyrine linija yra apibrėžtos CVP IS posistemės, kurioms teikiamos Paslaugos (įskaitant punktyrine linija apibrėžtų CVP IS posistemių integracijas, panaudojant MS BizTalk Server).
9. VPM IS sudaro:
9.1. pirkimų taisyklių viešinimo modulis, kurio funkcijos – supaprastintų viešųjų pirkimų taisyklių įvedimas, redagavimas ir viešinimas;
9.2. skelbimų modulis, kurio funkcijos – skelbimų publikavimas, paieška ir filtravimas, skelbimų įvedimas, redagavimo peržiūra, publikavimas ir archyvavimas (nuo 2017 m. liepos 1 d. skelbimų publikavimas perkeltas į CTM);
9.3. ataskaitų modulis, kurio funkcijos – ataskaitų įvedimas, redagavimas ir archyvavimas (nuo 2017 m. liepos 1 d. ataskaitų publikavimas perkeltas į CTM);
9.4. sutarčių modulis, kurio funkcijos – sutarčių įvedimas, redagavimas ir archyvavimas.
10. CVPP sudaro:
10.1. metinių pirkimų planų modulis, kurio funkcijos – planuojamų atlikti viešųjų pirkimų suvestinės tvarkymas ir publikavimas (nuo 2018 m. sausio 1 d. publikavimas perkeltas į CTM);
10.2. publikavimo modulis, kurio funkcijos – techninių specifikacijų publikavimas ir tvarkymas, skelbimų, ataskaitų ir sutarčių publikavimas (nuo 2017 m. liepos 1 d. publikavimas perkeltas į CTM);
10.3. Rezervuotų pirkimų (VPĮ 23 str. / PĮ 35 str.) sąrašo modulis, kurio funkcijos – VPĮ 23 str. / PĮ 35 str. 1 dalyje nustatytų įmonių gaminamų prekių, teikiamų paslaugų ir atliekamų darbų sąrašo tvarkymas ir publikavimas;
10.4. sutarčių modulis, kurio funkcijos – laimėjusių dalyvių pasiūlymų, sudarytų sutarčių ir sutarties sąlygų pakeitimų publikavimas.

III. PRIEŽIŪROS PASLAUGOMS KELIAMI REIKALAVIMI IR JŲ TEIKIMO TVARKA

11. Priežiūros laikotarpio metu CVP IS posistemių VPM IS ir CVPP Kritinių ir Nekritinių klaidų taisymui yra keliami šie reikalavimai:
11.1. Tiekėjas privalo paskirti asmenį (ar kelis asmenis), galintį operatyviai taisyti registruojamas CVP IS posistemių VPM IS ir CVPP klaidas, su kuriuo būtų galima susisiekti per IT pagalbos portalą ir / ar telefonu, ir / ar el. paštu Darbo valandomis;
[bookmark: _Hlk123759964]11.2. Konsultacijos IT pagalbos portale ir / ar telefonu, ir / ar el. paštu Darbo valandomis. Tiekėjas įsipareigoja konsultuoti Paslaugų naudotojus dėl CVP IS posistemių VPM IS ir CVPP veikimo bei naudojimo. Tokiu atveju, jei konsultacija buvo suteikta telefonu ar el. paštu, Paslaugų naudotojai papildomai registruoja klausimą IT pagalbos portale, nurodydami konsultacijos temą ir konsultacijai sugaištą laiką. Jei konsultacija negali būti suteikiama telefonu, Tiekėjas atsakymą pateikia per IT pagalbos portalą, o jei jis neveikia – el. paštu (tačiau tokiu atveju tik pradėjus veikti IT pagalbos portalui Tiekėjas, kaip įmanoma greičiau, registruoja savo atsakymą IT pagalbos portale) – reakcijos laikas 8 (aštuonios) Darbo valandos nuo klausimo užregistravimo IT pagalbos portale (jam neveikiant – nuo klausimo pateikimo el. paštu). Tais atvejais, kai Pirkėjas neužtikrina Tiekėjo prašomos prieigos prie informacijos, duomenų, įrangos ar nesuteikia jam kitos būtinos pagalbos konsultacijai suteikti, konsultacijos laikas pratęsiamas tokiam terminui, per kurį Pirkėjas neužtikrino aukščiau minėtos būtinos informacijos konsultacijų suteikimui;
11.3. CVP IS posistemių VPM IS ir CVPP, bei jų integracijų funkcionalumo Kritinių ir Nekritinių klaidų šalinimas. Tiekėjas privalo pašalinti CVP IS esančių VPM IS ir CVPP posistemių Kritines klaidas ne vėliau kaip per 8 (aštuonias) Darbo valandas nuo Paslaugų naudotojo (Paslaugų naudotojų) pranešimo apie Kritinę klaidą Tiekėjui IT pagalbos portale užregistravimo (IT pagalbos portalui laikinai neveikiant, pranešimas apie Kritinę klaidą teikiamas Tiekėjui el. paštu ir kaip įmanoma greičiau užregistruojamas IT pagalbos portale). Tais atvejais, kai Pirkėjas neužtikrina Tiekėjo prašomos būtinos prieigos prie informacijos, duomenų, įrangos ar nesuteikia jam kitos pagalbos, būtinos Tiekėjui tinkamai suteikti paslaugas, kritinių klaidų šalinimo laikas pratęsiamas tokiam terminui, per kurį Pirkėjas neužtikrino aukščiau minėtos būtinos informacijos pateikimo. Tiekėjas informuoja Paslaugų naudotoją apie Kritinės klaidos pašalinimą per IT pagalbos portalą, o jei jis neveikia – el. paštu (tačiau tokiu atveju tik pradėjus veikti IT pagalbos portalui Tiekėjas, kaip įmanoma greičiau, registruoja savo atsakymą IT pagalbos portale). Pirkėjas turi teisę su Tiekėju susitarti dėl ilgesnio termino, jeigu yra objektyvių aplinkybių dėl kurių Klaidos pašalinimui reikalingas ilgesnis terminas ir Tiekėjas pateikia alternatyvų sprendimą ar priemones, leidžiančias kitu būdu atlikti reikalingas funkcijas iki kol Klaida bus ištaisyta. Tiekėjas privalo pašalinti CVP IS posistemių Nekritines klaidas per protingą laiką, bet ne ilgiau nei per 14 (keturiolika) kalendorinių dienų nuo Pirkėjo paskirto asmens (paskirtų asmenų) pranešimo apie Nekritinę klaidą Tiekėjui IT pagalbos portale (IT pagalbos portalui laikinai neveikiant, pranešimas apie nekritinę klaidą teikiamas Tiekėjui el. paštu ir kaip įmanoma greičiau užregistruojamas IT pagalbos portale). Tais atvejais, kai Pirkėjas neužtikrina Tiekėjo prašomos būtinos prieigos prie informacijos, duomenų, įrangos ar nesuteikia jam kitos pagalbos, būtinos Tiekėjui tinkamai suteikti paslaugas, nekritinių klaidų šalinimo laikas pratęsiamas tokiam terminui, per kurį Pirkėjas neužtikrino aukščiau minėtos būtinos informacijos pateikimo. Tiekėjas informuoja Paslaugos naudotoją apie nekritinės klaidos pašalinimą per IT pagalbos portalą, o jei jis neveikia – el. paštu (tačiau tokiu atveju tik pradėjus veikti IT pagalbos portalui Tiekėjas, kaip įmanoma greičiau, registruoja savo atsakymą IT pagalbos portale);
11.4. Tiekėjas turi užtikrinti, kad Paslaugos būtų teikiamos lietuvių kalba (jei būtina, savo sąskaita užtikrinti vertimo į lietuvių kalbą paslaugų teikimą);
11.5. Tiekėjas Priežiūros paslaugų teikimo metu turi taisyti (ar surasti alternatyvius sprendimus) IS Kritines bei Nekritines klaidas (Defektus), kurias lėmė Pirkėjo naudojamos tarnybinių stočių programinės įrangos bei naudojamų operacinių sistemų defektai (angl. software bugs).
11.6.	Priežiūros paslaugos turi apimti visus veiksmus ir visus resursus, susijusius su Kritinių ir Nekritinių klaidų (Defektų) taisymu ir Pirkėjo naudotojų konsultavimu CVP IS posistemių (VPM IS ir CVPP) veikimo klausimais. 
11.7.	
11.8.	Priežiūros paslaugos pradedamos teikti nuo Paslaugų teikimo sutarties įsigaliojimo dienos ir teikiamos 24 mėnesius.

IV. VYSTYMO PASLAUGOMS KELIAMI REIKALAVIMAI IR JŲ TEIKIMO TVARKA

12. Pirkėjas Paslaugų teikimo sutarties galiojimo laikotarpiu planuoja, bet neįsipareigoja, pirkti Vystymo paslaugas. Šioje techninėje specifikacijoje nurodyti reikalavimai Vystymo paslaugoms yra orientaciniai ir skirti tam, kad Tiekėjas galėtų įvertinti Pirkėjo poreikius. Užsakymai Tiekėjui gali būti teikiami visą Paslaugų teikimo sutarties galiojimo laikotarpį. Užsakymų skaičius ribojamas tik maksimaliu Darbo valandų skaičiumi. Pirkėjas užsakyme Tiekėjui pateikia informaciją apie:
12.1. planuojamas įsigyti konkrečias Vystymo paslaugas (jų pavadinimus);
12.2. Pirkėjo reikalavimus užsakomoms Vystymo paslaugoms;
12.3. Vystymo paslaugų atlikimui numatytą valandų skaičių ir atlikimo terminus;
12.4. kitus, Pirkėjo vertinimu, svarbius duomenis, susijusius su užsakomomis Vystymo paslaugomis.
13. Vystymo paslaugas Tiekėjas pradeda teikti tik po to, kai su Pirkėju suderina konkretų užsakymą ir jo atlikimui skirtą laiką bei atlikimo terminus, kurie fiksuojami užsakyme.
14. CVP IS posistemių (VPM IS ir CVPP) Vystymo paslaugos apima:
14.1. CVP IS posistemių (VPM IS ir CVPP) funkcionalumo įgyvendinimo ar esamo modifikavimo darbai;
14.2. CVP IS posistemių (VPM IS ir CVPP) integracijų įgyvendinimo ar esamų integracijų modifikavimo darbai;
14.3. CVP IS posistemių (VPM IS ir CVPP) aprašančios dokumentacijos parengimo ar esamos modifikavimo darbai;
14.4. Duomenų iš CVP IS posistemių (VPM IS ir CVPP) bazių išrinkimo užklausų sakinių (skriptų) parengimo darbus.
15. Derinant konkrečių Vystymo paslaugų užsakymą visas susirašinėjimas tarp Tiekėjo ir Pirkėjo atstovų vyksta elektroniniu paštu.
[bookmark: _Hlk124243747]16. Pirkėjas gali nusipirkti iki 3 200 (trijų tūkstančių dviejų šimtų) Darbo valandų Vystymo paslaugų per visą Paslaugų teikimo sutarties galiojimo laikotarpį. Tai yra maksimalus Vystymo paslaugų kiekis, tikslus Vystymo paslaugų kiekis priklauso nuo Pirkėjo poreikio. Pirkėjas neįsipareigoja įsigyti viso maksimalaus Vystymo paslaugų kiekio.
17. Tiekėjas įsipareigoja nedelsdamas raštu informuoti Pirkėją apie bet kurias aplinkybes, kurios trukdo ar gali trukdyti Tiekėjui tinkamai teikti Vystymo paslaugas, numatytas konkrečiame Vystymo paslaugų užsakyme. Užsakymas turi būti suderintas per 5 (penkias) d. d. nuo Pirkėjo Vystymo paslaugų užsakymo išsiuntimo Tiekėjui dienos. Suderinęs konkrečias Vystymo paslaugų užduotis su Pirkėju, Tiekėjas turi skirti reikiamus resursus ir suteikti Vystymo paslaugas, laikydamasis šioje techninėje specifikacijoje ir suderintame užsakyme nustatytų sąlygų. Suderinto užsakymo sąlygos Vystymo paslaugų teikimo metu gali būti keičiamas tik dėl objektyvių priežasčių ir tik suderinus elektroninėmis priemonėmis visus keitimus su Pirkėju.
18. Tiekėjas, atlikdamas konkrečias užsakytas Vystymo paslaugas, turi:
18.1. užtikrinti, kad sukurtas (modifikuotas) funkcionalumas nedarys neigiamos įtakos CVP IS posistemių (VPM IS ir CVPP) naudotojų darbo našumui.
18.2. testuoti/patikrinti sukurtą (modifikuotą) CVP IS posistemių (VPM IS ir CVPP) funkcionalumą. Pirkėjui paprašius, Tiekėjas privalo pateikti detalius savo atlikto testavimo rezultatus.
18.3. sutarta su Pirkėju forma (ir apimtimi) perduoti Pirkėjui sukurto (modifikuoto) funkcionalumo dokumentus ir kitus su užsakytų Vystymo paslaugų teikimu susijusius sukurtus rezultatus. Jei konkrečiu atveju nesusitarta kitaip, turi būti pateikiami žemiau nurodyti dokumentai ir informacija:
18.4. CVP IS posistemių (VPM IS ir CVPP) funkcijų aprašymas (Tiekėjo modifikuotų funkcijų apimtyje);
18.5. CVP IS posistemių (VPM IS ir CVPP) naudotojo vadovas vidaus ir išorės naudotojams, bei administratoriams (Tiekėjo modifikuotų funkcijų apimtyje);
18.6. CVP IS posistemių (VPM IS ir CVPP) duomenų modelio aprašymas, t. y. duomenų struktūrų aprašas, duomenų bazės lentelių ir jų laukų aprašymas, sąsajų su kitomis lentelėmis – aprašymas (Tiekėjo modifikuotų funkcijų apimtyje);
18.7. CVP IS posistemių (VPM IS ir CVPP) integracijų aprašymas (Tiekėjo modifikuotų funkcijų apimtyje);
18.8. CVP IS posistemių (VPM IS ir CVPP) atliktų diegimų (modifikavimų) failai (jų išeities kodai – angl. Source codes). Išeities kodams naudojama kodo saugykla.
19. Tiekėjas privalo:
19.1. Pirkėjui testavimo metu nustačius trūkumų, juos ištaisyti ir Pirkėjui iš naujo pateikti sukurtą (modifikuotą) funkcionalumą. Jei sukurto (modifikuoto) funkcionalumo trūkumų nebuvo nustatyta, apie tai Pirkėjas informuoja Tiekėją;
19.2. įdiegti naują (modifikuotą) CVP IS posistemių (VPM IS ir CVPP) funkcionalumą į testinę aplinką ir sukurti Pirkėjui galimybes ištestuoti sukurtą (modifikuotą) CVP IS funkcionalumą;
19.3. įdiegti sukurtą (modifikuotą) CVP IS posistemių (VPM IS ir CVPP) funkcionalumą į Pirkėjo darbinę aplinką. CVP IS posistemių (VPM IS ir CVPP) pakeitimo atveju pakeitimas privalo būti įdiegtas į darbinę aplinką ir tinkamai funkcionuoti.
20. Užsakytos Vystymo paslaugos laikomos visiškai suteiktos, kai Tiekėjas ir Pirkėjas pasirašo Vystymo paslaugų perdavimo-priėmimo aktą.
21. Duomenų pateikimo paslaugos (DB užklausos skriptų - angl. Scripts parengimas), susijusios su defektais, atsiradusiais dėl Tiekėjo kaltės, turi būti atliekamos neatlygintinai.
22. Pirkėjui atskirai paprašius raštu arba prieš pasibaigiant Paslaugų teikimo sutarties galiojimui, Tiekėjas privalo pateikti kompiuterinę programą (kaip ši sąvoka apibrėžta Lietuvos Respublikos autorių teisių ir gretutinių teisių įstatyme) kartu su programos išeitiniu kodu. Kompiuterių programos autoriaus asmeninės neturtinės teisės negali būti naudojamos tokiu būdu, kuris suvaržytų autorių turtinių teisių į šią kompiuterinę programą turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius. Šiame punkte numatytos autorių turtinės teisės, vadovaujantis Autorių teisių ir gretutinių teisių įstatymo ir Valstybės informacinių išteklių valdymo įstatymo 12 str. nuostatomis, perduodamos ir suteikiamos Lietuvos Respublikos ir Europos Sąjungos šalių teritorijoje neribotam laikui.
23. Suteikus užsakytas Vystymo paslaugas, Tiekėjas turi pateikti už Paslaugų teikimo sutartį atsakingam Pirkėjo darbuotojui suteiktų Vystymo paslaugų ataskaitą, Vystymo paslaugų perdavimo-priėmimo aktą.
24. Į Vystymo paslaugų valandinį įkainį be aukščiau šioje techninėje specifikacijoje nurodytų Tiekėjo pareigų turi būti įtraukta:
24.1. Tiekėjo ekspertų darbų koordinavimas;
24.2. Tiekėjo ekspertų vykdomų darbų kontrolė;
24.3. Dalyvavimas Pirkėjo organizuojamuose susitikimuose;
24.4. Dalyvavimas sprendžiant kritinius Pirkėjo CVP IS posistemių vystymo klausimus;
24.5. Ekspertinis užsakomų ar planuojamų užsakyti Paslaugų vertinimas.

